Държавен вестник, бр. 24, 2017 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  24
са изработени от стомана или еквивалентен 
материал с изключение на късите гъвкави 
връзки, които не са по-дълги от 600 mm, които 
се използват за свързване на вентилаторите 
към вентилационните канали в помещения с 
климатични инсталации. Освен ако изрично 
е указано друго в параграф 7.1.6, всеки друг 
материал, използван при изграждането на 
вентилационни канали, включително изола­
цията, трябва също да бъде незапалим. Не е 
необходимо обаче по-късите канали, които 
обикновено не са по-дълги от 2 m и имат 
свободно напречно сечение* не по-голямо 
от 0,02 m2, да са изработени от стомана или 
еквивалентен материал, при условие че са 
изпълнени следните изисквания:
1. каналите се изработват от незапалим 
материал, който може да бъде покрит 
от вътрешната или външната страна с 
мембрани, ограничаващи разпростране­
нието на пламъка и във всички случаи 
с топлина на изгаряне**, по-малка от
45 MJ/m2 от повърхността им за използ­
ваната дебелина; 
*Понятието свободно напречно сечение означава, 
дори в случая на предварително изолирани ка­
нали, площта, изчислена на базата на вътрешния 
диаметър на канала без изолацията.
** Вж. Препоръките, публикувани от Международ­
ната организация по стандартизация, в частност 
публикация ISO 1716:2002, Изпитвания за реакция 
на огън на строителни продукти – Определяне на 
топлината на изгаряне.
2. каналите се използват само в края на 
вентилационната система; и
3. каналите не трябва да са разположени 
на разстояние, по-малко от 600 mm, 
измерено по тяхното протежение, от 
отвор в преграда клас „А“ или клас „В“, 
включително при непрекъснати тавани 
клас „В“.
7.1.2 Следните елементи подлежат на из­
питване съгласно Кодекса с процедури за 
противопожарно изпитване:
1. противопожарните клапи, включително 
съответните им устройства за управление. 
Такова изпитване обаче не се изисква за 
противопожарни клапи, които се нами­
рат в долния край на канала в изходящи 
вентилационни канали на камбузите, 
които трябва да бъдат от стомана и 
трябва да могат да спират въздушния 
приток в канала; и
2. каналите, преминаващи през прегради 
клас „А“. Такова изпитване обаче не се 
изисква, когато към вентилационните 
канали директно са свързани стоманени 
ръкави посредством нитови или винтови 
фланци или чрез заварка.
7.1.3 Противопожарните клапи трябва да са 
леснодостъпни. В случай че са разположени 
зад тавани или облицовки, тези тавани или 
облицовки се оборудват с отвор за извършване 
на проверки, на който е маркиран идентифи­
кационният номер на съответната противо­
пожарна клапа. Идентификационният номер 
на противопожарната клапа се маркира и на 
всяко дистанционно устройство. 
7.1.4 Вентилационните канали трябва да са 
снабдени с отвори за проверка и почист­
ване. Отворите се разполагат в близост до 
противопожарни клапи. 
7.1.5 Входните и изходните отвори на венти­
лационните системи трябва да могат да се 
затварят от външната страна на помещенията, 
в които осигуряват вентилация. Затварящите 
механизми трябва да са лесно достъпни, да 
имат ясна и трайна маркировка, която да 
указва и работното положение на механизма 
за затваряне.
7.1.6 Не се допуска наличието на запалими 
уплътнения във фланцови връзки на венти­
лационни канали на разстояние, по-малко 
от 600 mm, от отвори в преграда клас „А“ 
или клас „В“, и в канали, чиято конструкция 
се изисква да бъде от клас „А“. 
7.1.7 Не се допуска наличието на вентилаци­
онни отвори или канали за стабилизиране 
на въздуха между две вътрешни простран­
ства освен в случаите, разрешени съгласно 
параграфи 4.1.2.1 и 4.2.3. 
7.2 Разположение на каналите 
7.2.1 Вентилационните системи за машинни 
помещения категория „А“, помещения за 
автомобили, ро-ро помещения, камбузи, 
помещения специална категория и товарните 
помещения обикновено са отделени едно от 
друго и от вентилационните системи, об­
служващи други помещения, с изключение 
на това, че вентилационните системи на 
камбузи на товарни кораби с бруто тонаж, 
по-малък от 4000 тона, и на пътнически ко­
раби, превозващи не повече от 36 пътници, 
не е необходимо да бъдат напълно отделени 
от другите вентилационни системи, а мо­
гат да се обслужват от отделни канали от 
вентилационното съоръжение, обслужващо 
друго помещение. Във всички случаи на 
вентилационните канали в камбузи се мон­
тира автоматична противопожарна клапа в 
близост до вентилационното съоръжение. 
7.2.2 Вентилационните канали за машинни 
помещения категория „А“, помещения за 
автомобили, ро-ро помещения, камбузи или 
помещения специална категория не трябва 
да преминават през жилищни помещения, 
служебни помещения или постове за управле­
ние, освен ако не отговарят на изискванията 
на параграф 7.2.4.
7.2.3 Вентилационните канали за жилищни 
помещения, служебни помещения или посто-
ве за управление не трябва да преминават 
през машинни помещения категория „А“, 
помещения за автомобили, ро-ро помещения, 
камбузи или помещения специална катего­
рия, освен ако не отговарят на изискванията 
на параграф 7.2.4. 
7.2.4 Съгласно изискванията на параграфи 
7.2.2 и 7.2.3 каналите трябва да бъдат или: 
1. изработени от стомана с дебелина 
най-малко 3 mm за каналите със сво­
бодно напречно сечение,  по-малко от 
0,075 m2, най-малко 4 mm за каналите 
със свободно напречно сечение между 
0,075 m2 и 0,45 m2, и най-малко 5 mm